న్యూఢిల్లీ : భారత ఇంటర్నెట్ ఆర్థిక వ్యవస్థ 2020నాటికి 25,000 కోట్ల డాలర్లకు చేరుకునే అవకాశం ఉందని బిసిజి- టై నివేదిక చెబుతోంది. ఆన్లైన్ వినియోగదారుల సంఖ్యలో జోరుగా పెరుగుదల, డేటా వినియోగంలో వృద్ధి వంటి అంశాలే ఇందుకు ప్రధానంగా దోహదపడనున్నట్టు పేర్కొంది. ఇప్పటికైతే ఇంటర్నెట్ ఆర్థిక వ్యవస్థ దేశ జిడిపిలో 5 శాతం (10,000-13,000 కోట్ల డాలర్లు)గా ఉందని, 2020నాటికి ఇది 7.5 శాతానికి (21,500 కోట్ల డాలర్లు-26,500 కోట్ల డాలర్లు) చేరుకోనుందని పేర్కొంది. ఈ వృద్ధిలో ఇ-కామర్స్, ఫైనాన్షియల్ సర్వీసులు కీలక పాత్ర పోషించనున్నట్టు పేర్కొంది. ఇంటర్నెట్ ఆర్థిక వ్యవస్థలో ఇ-కామర్స్, ఫైనాన్షియల్ సర్వీసుల వాటా 4,000-5,000 కోట్ల డాలర్లు, ఇ-కామర్స్ ఉత్పత్తులు 4,500-5,000 కోట్ల డాలర్లు, డిజిటల్ మీడియా, అడ్వర్టైజింగ్ 500-800 కోట్ల డాలర్లుగా ఉంటుందని తెలిపింది. ఇందులో అధిక మొత్తం ప్రైవేటు, ప్రభుత్వ ఇన్ఫ్రాస్ట్రక్చర్ వ్యయాలు (5000-6000 కోట్ల డాలర్లు), ఆన్ కనెక్టివిటీ (4,500-5,500 కోట్ల డాలర్లు), డివైజెస్ (3000-4000 కోట్ల డాలర్లు) ద్వారా రానున్నట్టు పేర్కొంది. దేశంలో 39.1 కోట్ల మంది మొబైల్ ఇంటర్నెట్ వినియోగదారులున్నారు. ఈ విషయంలో భారత ప్రపంచంలో రెండో దేశంగా ఉంది. 2020నాటికి మొబైల్ ఇంటర్నెట్ యూజర్ల సంఖ్య 65 కోట్లకు చేరుకుంటుందన్న అంచనాలు వెలువడుతున్నాయి.
newdhilly : bhaarata internet aardhika vyavastha 2020naatiki 25,000 kotla daalarlaku cherukune avakaasam undani bisiji- tai nivedika chebutondi. anline viniyogadaarula sankhyalo jorugaa perugudala, data viniyogamlo vruddhi vanti amsale induku pradhaanamgaa dohadapadanunnattu perkondi. ippatikaithe internet aardhika vyavastha desha jidipilo 5 saatam (10,000-13,000 kotla daalarlu)gaa undani, 2020naatiki idhi 7.5 saataaniki (21,500 kotla daalarlu-26,500 kotla daalarlu) cherukonundani perkondi. ee vruddhilo i-comers, finansial sarveesulu keelaka paatra pooshinchanunnattu perkondi. internet aardhika vyavasthalo i-comers, finansial sarveesula wata 4,000-5,000 kotla daalarlu, i-comers utpattulu 4,500-5,000 kotla daalarlu, disital media, advertising 500-800 kotla dalarluga untundani telipindi. indulo adhika mottam praivetu, prabhutva infrastracture vyayaalu (5000-6000 kotla daalarlu), aan connectivity (4,500-5,500 kotla daalarlu), devises (3000-4000 kotla daalarlu) dwara ranunnattu perkondi. desamlo 39.1 kotla mandi mobail internet viniyogadaarulunnaaru. ee vishayamlo bhaarata prapanchamlo rendo desangaa undi. 2020naatiki mobail internet userla sankhya 65 kotlaku cherukuntundanna anchanaalu veluvadutunnaayi.